[{"text_idx": "#000000", "text": "Rahvusu\u0308likooli aastapa\u0308eva pidustuste raames toimus laupa\u0308eval, 2. detsembril TU\u0308 sihtasutuse ta\u0308nuo\u0303htu, kus tutvustati rahvusu\u0308likooli 100. aastapa\u0308eva annetuskampaania ideid ning vo\u0303imalusi kaasata toetajaid ja vilistlasi u\u0308likooli arengut puudutavatesse ku\u0308simustesse.\nU\u0308likooli rektor professor Volli Kalm to\u0303des oma avako\u0303nes, et sihtasutuse toetajad on juba ta\u0308na pannud aluse kultuuri muutmisele, kuid vo\u0303rreldes na\u0308iteks Po\u0303hja-Ameerika ja La\u0308a\u0308ne-Euroopaga, on meil veel pikk tee ka\u0308ia. Presidendi vabakonna no\u0303unik Urmo Ku\u0308bar no\u0303ustus, et kui ta\u0308na annetab Eestis vaid u\u0308ks inimene viiest, on meil potentsiaali panustada oluliselt rohkem.\nTU\u0308 vilistlane ja Eesti u\u0308he suurima mobiiliarendusettevo\u0303tte Mooncascade kaasasutaja Priit Salumaa lisas, et u\u0308hisrahastuse arendamisel u\u0308likoolis on ka suur turunduslik potentsiaal. \"Me ei peaks raha koguma vaid vilistlastelt ja eestlastelt, vaid ka nendelt, kes ei ole Eestist kunagi midagi kuulnud,\" mainis Salumaa. Taoline la\u0308henemine asetaks eestlased uuel viisil maailmakaardile. Vestlusringis osalejaid no\u0303ustusid u\u0308hiselt, et vilistlassuhtlus tuleks muuta aktiivsemaks ja TU\u0308 peaks oma vilistlasi sarnaselt ta\u0308nuo\u0303htuga senisest oluliselt rohkem taolistesse vestlustesse kaasama. \"Rahalise panuse ko\u0303rval tuleks vilistlastele pakkuda ka oluliselt rohkem vo\u0303imalusi panustada ajaliselt ja ideedega,\" mainisid panelistid.\nPaaritunnisele arutelule u\u0308hisrahastuse teemadel ja esimeste annetuskampaania ideede tutvustamisele ja\u0308rgnes o\u0303htuso\u0308o\u0308k ning seniste toetajate ta\u0308namine. Ta\u0308nuo\u0303htut juhtis Ilmar Raag."}, {"text_idx": "#000002", "text": "\u201ePane vaim valmis! Tartu U\u0308likooli 100 na\u0308gu\u201d"}, {"text_idx": "#000004", "text": "Rahvusu\u0308likooli 98. aastapa\u0308eva aktus 01.12.17"}, {"text_idx": "#000005", "text": "TU\u0308 tunnustas aastapa\u0308eval parimaid o\u0303ppejo\u0303ude"}]